Rozhodnutie Rady
z 22. júla 1993,
o moduloch používaných v technických zosúlaďovacích smerniciach pre rozličné fázy procesu posudzovania zhody a pravidlá pre umiestňovanie a používanie označenia CE - zhody
(93/465/EEC)
RADA EURÓPSKEHO SPOLOČENSTVA,
so zreteľom na Zmluvu o založení Európskeho hospodárskeho spoločenstva, hlavne článok 100a,
so zreteľom na návrh Komisie [1],
v spolupráci s Európskym parlamentom [2],
so zreteľom na stanovisko Hospodárskeho a sociálneho výboru [3],
keďže rozhodnutie 90/683/EHS Rady z 13. decembra 1990 o moduloch používaných v technických zosúlaďovacích smerniciach pre rozličné fázy procesu posudzovania zhody [4] sa musí na rozličných miestach podstatne zmeniť; keďže z hľadiska jasnosti a účelnosti sa týmto rozhodnutím udáva kódovanie požiadaviek;
keďže Rada prijala 21. decembra 1989 rozhodnutie o globálnom koncepte posudzovania zhody [5];
keďže príprava zosúlaďovacích nástrojov pre posudzovanie zhody, ako aj prijatie spoločného základného princípu pre ich používanie slúži na uľahčenie prijímania budúcich technických zosúlaďovacích smerníc o uvádzaní výrobkov do prevádzky a tým zjednodušuje podmienky vnútrozemského trhu;
keďže tieto nástroje majú zabezpečiť, že výrobky zodpovedajú požiadavkám uvedeným v technických zosúlaďovacích smerniciach, aby bola hlavne zabezpečená ochrana zdravia a bezpečnosť používateľov;
keďže táto zhoda sa má dosiahnuť bez zbytočného zaťažovania výrobcu zložitými predpismi, jednoznačnými a pochopiteľnými metódami;
keďže by mala byť zavedená ohraničená flexibilita pri používaní prídavných modulov, ak toto vyžadujú zvláštne podmienky v určitom sektore alebo použitá smernica, táto flexibilita však nesmie ísť tak ďaleko, aby bol obídený cieľ tohoto rozhodnutia, a môže sa použiť len s náležitým odôvodnením;
keďže rozhodnutím z 21. decembra 1983 Rada povolila spoločné pravidlá o používaní označenia CE ako vodítka;
keďže rozhodnutím 90/683/EHS Rada oznámila, že tie priemyselné výrobky, ktoré spadajú pod technické zosúlaďovacie smernice, sa môžu uviesť do prevádzky len vtedy, ak na nich výrobca umiestnil označenie CE;
keďže jednotné označenie CE by malo byť používané na uľahčenie kontroly inšpektormi na trhu spoločenstva a na ujasnenie záväzkov organizácií vo vzťahu k označovaniu podľa rôznych nariadení spoločenstva;
keďže zmysel označenia CE je osvedčenie zhody výrobku s všeobecnou úrovňou bezpečnosti udanou smernicami ako aj osvedčenie pre hospodársku organizáciu, že jej výrobok bol podrobený všetkým procesom posudzovania podľa právnych predpisov,
PRIJALA TOTO ROZHODNUTIE:
Článok 1
1) Tie, v technických zosúlaďovacích smerniciach o uvedení do prevádzky výrobkov, použiteľné procesy na posúdenie zhody, sa volia v súlade s týmto rozhodnutím podľa v prílohe uvedených modulov a vodiacej línie uvedenej v tejto prílohe.
Tieto procesy sa môžu odlíšiť od modulov len vtedy, ak to vyžadujú špeciálne okolnosti v nejakom určitom sektore alebo určitá smernica. Táto odchýlka od modulu môže byť len ohraničená a musí byť dostatočne odôvodnená.
2) Toto rozhodnutie reguluje umiestňovanie označenia CE v rozsahu spoločenských právnych predpisov obsahujúcich návrh, výrobu, uvedenie do prevádzky a prevádzku priemyselných výrobkov.
3) Komisia informuje pravidelne o používaní tohoto rozhodnutia ako aj o tom, či procesy posudzovania zhody a označovanie CE sú dostatočne vyhovujúce, alebo ich treba zmeniť.
Komisia ďalej podáva správy najneskôr pred ukončením prechodného obdobia v roku 1997, prípadne v určitých prípadoch skôr o osobitných problémoch, ktoré vznikli prevzatím smernice 73/23/EHS z 19. 2. 1973 o elektrických priemyselných zariadeniach na používanie v určitých hraniciach napätia [6] v oblasti použitia označovania CE a hlavne o tom, či je ohrozená bezpečnosť. Ďalej uvádza problémy, ktoré vznikli krížením smerníc Rady a udáva, či sú potrebné ďalšie spoločenské opatrenia.
Článok 2
1) Rozhodnutie 90/683/EHS sa ruší.
2) Pripomienky k zrušenému rozhodnutiu platia aj na predložené rozhodnutie.
V Bruseli 22. júla 1993.